**ELEGIE**

*Erika*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se hlizeau pereții în camera goală

Pe lună apăreau pete de pojar

Parcă și aerul avea gustul amar

Când nu erai

Poezii întregi pe buze-mi se topeau

Și versurile îmi curgeau în poală

În liniștea nopții se zvârcoleau

Perdele de smoală

Când nu erai, aveam găuri în suflet

Și ger mi se războia printre oase

Of, toamnă ce țipăt și urlet

Așezi cu rugină pe case!

Când tu nu ești, în mine minutele mor

Iar versurile clănțăne ca două amărâte oase:

mi-e dor, mi-e atât de dor..